Denne lejlighed var perfekt for 3 rejsende. Vi var en far og to voksne sønner, der besøgte Sydney og havde 4 overnatninger her.
Det bedste ved opholdet var, at Sheena var utrolig hurtig i kommunikation og handling de gange, vi havde brug for et svar eller en hjælpende hånd. Da vi eksempelvis havde problemer med at starte opvaskemaskinen, var hun hurtig til at reagere, så vi i løbet af meget kort tid kunne få klaret opvasken.
Desuden fik vi gode tips til transport fra lufthavnen, og generelt er dette en af de mest service mindede og opsøgende værter, jeg har oplevet.
Selve lejligheden var pletfri ren og indbydende. Den indeholdt alle de fornødenheder, som vi kunne ønske os og desuden en flaske vin ved ankomst, som vi også nød godt af. Alle faciliteter var tip top, og jeg vil helt sikker overveje at komme igen, hvis jeg rejser denne vej igen.
Det eneste punkt, der ikke er helt perfekt for mig personligt (alt handler jo om præferencer) var, at lejligheden ligger lige ud til en hovedvej, hvilket betyder, at der løbende var støj fra passerende biler natten igennem. Men kun fra det ene soveværelse i den ene ende af lejligheden. Dette klarede jeg med et par ørepropper, så i sidste ende betød det ikke det store. Men værd lige at nævne.
Selvom lejligheden ligger lidt uden for centrum var det stadig muligt at gå derfra og indtil Operahuset og resten af centrum på ca. 90 min. Og det var med min far, der er 63 år. Alt i alt en fremragende oplevelse. Tusind tak for venligheden i forbindelse med vores ophold - Alt det bedste :)